ການຂັດແຍ້ງຍີ່ປຸ່ນ-ຣັດເຊຍ
ມີທ່າທາງວ່າ ການພົບປະສຸດຍອດ ຍີ່ປຸ່ນ-ຣັດເຊຍ ຈະມີຂຶ້ນຕາມໝາຍກຳນົດການ
ຍີ່ປຸ່ນກ່າວວ່າ ຕົນພວມຮຽກໂຕເອກອັກຄະລັດຖະທູດຂອງ ຕົນປະຈຳກຸງມົສກູກັບຄືນປະເທດໃນການເຄື່ອນໄຫວລ່າສຸດ ທີ່ພົວພັນກັບການຂັດແຍ້ງ ກ່ຽວກັບການເດີນທາງຂອງປະ ທານາທິບໍດີຣັດເຊຍທ່ານ Dmitry Medvedev ໄປຢ້ຽມ ຢາມເກາະດອນແຫ່ງນຶ່ງ ທີ່ເປັນຈຸດຂັດແຍ້ງກັນໃນເຂດມະ ຫາສະມຸດປາຊີຟິກ ລັດຖະມົນຕີການຕ່າງປະເທດຍີ່ປຸ່ນທ່ານ Seiji Maehara ກ່າວໃນວັນອັງຄານມື້ນີ້ວ່າ ທ່ານຈະຮຽກໂຕເອກອັກຄະລັດ ຖະທູດຍີ່ປຸ່ນກັບຄືນກຸງໂຕກຽວຊົ່ວຄາວເພື່ອທ່ານຈະສາມາດ ໄດ້ຮູ້ຂ່າວຄາວເພີ້ມຕື່ມ ກ່ຽວກັບການໄປຢ້ຽມຢາມເກາະດັ່ງກ່າວ ຂອງທ່ານ Medvedev ໃນມື້ວານນີ້ ທັງໆທີ່ປາກົດວ່າໄດ້ເກີດຄວາມເຄັ່ງຕຶງຢ່າງຮ້າຍແຮງກໍຈິງແຕ່ໂຄສົກຄົນນຶ່ງຂອງລັດຖະບານ ຍີ່ປຸ່ນ ກ່າວໃນຕອນເຊົ້າຂອງວັນອັງຄານມື້ນີ້ວ່າ ບໍ່ມີທ່າທາງວ່າບັນຫາຂັດແຍ້ງນີ້ຈະເປັນອຸບ ປະສັກຂັດຂວາງ ຕໍ່ການພົບປະລະຫວ່າງພວກຜູ້ນຳ ຂອງປະເທດທັງສອງໃນທ້າຍເດືອນນີ້ ມີກຳນົດວ່າ ທ່ານ Medvedev ແລະນາຍົກລັດຖະມົນຕີຍີ່ປຸ່ນທ່ານ Naoto Kan ຈະພົບ ປະກັນໃນລະຫວ່າງກອງປະຊຸມສຸດຍອດເອເປັກທີ່ປະເທດຍີ່ປຸ່ນຊຶ່ງຈະມີຂຶ້ນໃນວັນທີ 13 ຫາ 14 ເດືອນນີ້ ໃນມື້ວານນີ້ທ່ານ Medvedev ໄດ້ໄປຢ້ຽມຢາມນຶ່ງໃນ 4 ເກາະດອນທີ່ສະຫະພາບໂຊວຽດ ຢຶດເອົາຈາກຍີ່ປຸ່ນໃນຕອນທ້າຍຂອງສົງຄາມໂລກຄັ້ງທີ 2 ຍີ່ປຸ່ນບໍ່ເຄີຍຮັບຮູ້ວ່າ ໝູ່ເກາະດັ່ງ ກ່າວ ເປັນດິນແດນຂອງຣັດເຊຍ ແລະບັນຫາຂັດແຍ້ງນີ້ ໄດ້ເປັນອຸບປະສັກຂັດຂວາງບໍ່ໃຫ້ ປະເທດທັງສອງ ສາມາດຢຸດຕິສົງຄາມ ລະຫວ່າງກັນ ຢ່າງເປັນທາງການໄດ້